เรื่องร้องเรียน (ถนน) วันที่ 2022-07-23 02:44:15 — แขวงทุ่งพญาไท เขตราชเทวี กรุงเทพมหานคร
เรื่องตลาดเช้าโยธี เนื่องด้วย สำนักงานเขตราชเทวีออกกฎระเบียบให้ผู้ค้าตั้งแผงภายในเขตที่กำหนด แต่เนื่องจากสถานการณ์โรคระบาด(โควิด19) ทำให้มีผู้ค้าขายจำนวนเพิ่มมากขึ้น การรองรับของตลาดจึงไม่เพียงพอ แต่เดิมตลาดโยธีมีการตั้งร้าน ทั้ง 2 ฝั่ง ทางเขตก็ได้กำหนดให้ยุบเหลือฝั่งเดียวเพื่อนความเป็นระเบียบและความปลอดภัย แต่กลายเป็นว่าผู้ค้าที่มีบัตรเดิม ไม่มีที่ลงเพราะพื้นที่มีจำนวนจำกัด ซึ่งทางเขตตีเส้นให้กับทางผู้ค้าล็อคละ 1.5 เมตร และมีการเก็บค่าบำรุงเดือนละ 300 บาท แต่ไม่มีช่องไฟในการเดินเข้าออกของแต่ละล็อค ทำให้ร้านค้าต้องตั้งร้านติดกันทั้งหมด ทางผู้ค้าก็ได้ทำตามระเบียบทั้งหมด อาจจะมีนิดหน่อยที่ยังไม่เข้ากรอบ อทิเช่น แผงรถเข็นเกินเส้นไปบ้างแต่ไม่ได้เกะกะทางเดิน ตั้งแผงเกินช่องที่ได้รับ (ทางผู้ค้าตกลงคุยกันเองแล้ว) แต่วันนี้จนท.จากทางเขตลงพื้นที่มาดูและพบว่าบางร้านตั้งแผงเกิน ได้ทำการชี้แจง และถ่ายรูป ไปบางส่วน แต่หลังจากค้าขายเสร็จ ก็ได้ทำความสะอาดคืนพื้นที่เรียบร้อย 
คำถาม ??
1.การตั้งร้านค้ายืนแผงออกมาเล็กน้อย จะอนุโลมกันไม่ได้เลยใช่มั้ยคะ
2.ผู้ค้าที่มีรายชื่อในล็อคขายของจะมาขายแค่วันหยุดเสาร์ อาทิตย์ นักขัตฤกษ์ ไม่ได้เลยหรือคะ 
3.การตั้งร้านโดยที่ไม่มีทางเดินเข้าออก ทำให้เสียพื้นที่ในการตั้งร้าน ทางเขต จะแก้ไขปัญหายังไงคะ
4.การเก็บค่าบำรุงสถานที่ร้านละ 300 บาท ในช่วงเศรษฐกิจแบบนี้ถือว่าแพงไปมั้ยคะ
5.อยากเสนอะแน่ะให้เปิดตลาดทั้ง 2 ฝั่ง เพื่อนเปิดโอกาสให้ผู้ค้ารายอื่นๆได้มีที่ทำมาหากิน